CELEX: 32006R0871
Language: da
Date: 2006-06-15 00:00:00
Title: Kommissionens forordning (EF) nr. 871/2006 af  15. juni 2006  om fastsættelse for produktionsåret 2005/06 af den faktiske produktion af ikke-egreneret bomuld og den deraf følgende nedsættelse af målprisen

16.6.2006   
            
            
               DA
            
            
               Den Europæiske Unions Tidende
            
            
               L 164/3
            
         
      KOMMISSIONENS FORORDNING (EF) Nr. 871/2006
   af 15. juni 2006
   om fastsættelse for produktionsåret 2005/06 af den faktiske produktion af ikke-egreneret bomuld og den deraf følgende nedsættelse af målprisen
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til akten vedrørende Grækenlands tiltrædelse, særlig protokol nr. 4 om bomuld (1),
   under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktionen (2), særlig artikel 19, stk. 2, tredje led, og
   ud fra følgende betragtninger:
   
               (1)
            
            
               Ifølge artikel 16, stk. 3, første afsnit, i Kommissionens forordning (EF) nr. 1591/2001 af 2. august 2001 om gennemførelsesbestemmelser til støtteordningen for bomuld (3) skal den faktiske produktion for et produktionsår fastsættes inden den 15. juni i det pågældende produktionsår.
            
         
               (2)
            
            
               I artikel 16, stk. 3, andet afsnit, i forordning (EF) nr. 1591/2001 er det fastsat, hvilke betingelser der skal opfyldes, for at den producerede mængde ikke-egreneret bomuld kan bogføres som faktisk produktion.
            
         
               (3)
            
            
               De græske myndigheder har, da fiberudbyttet anvendes som kvalitetskriterium, godkendt 1 122 445 t ikke-egreneret bomuld som værende støtteberettiget.
            
         
               (4)
            
            
               En mængde på 2 844 t ikke-egreneret bomuld, som den 15. maj 2006 ikke var blevet anerkendt af de græske myndigheder som værende støtteberettiget, omfatter i henhold til oplysninger fra de græske myndigheder 603 t fra arealer, der er fejlagtigt anmeldt i det integrerede forvaltnings- og kontrolsystem (IFKS), således som konstateret ved kontrol på stedet og krydskontrol, 41 t med for højt vandindhold, som derfor ikke er af sund, handelsmæssig kvalitet i henhold til artikel 15, stk. 1, i forordning (EF) nr. 1051/2001, samt 2 200 t, der er ødelagt ved brand.
            
         
               (5)
            
            
               Manglende medtagelse af de 2 200 t ikke-egreneret bomuld, der er ødelagt ved brand, i den faktiske produktion er ikke berettiget. Herudover opfylder denne mængde de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor tilføjes mængden på 1 122 445 t.
            
         
               (6)
            
            
               Da fiberudbyttet anvendes som kvalitetskriterium, skal Grækenlands faktiske produktion af ikke-egreneret bomuld for produktionsåret 2005/06 derfor anses for at være på 1 124 714 t.
            
         
               (7)
            
            
               De spanske myndigheder har, da fiberudbyttet anvendes som kvalitetskriterium, godkendt 355 348 t ikke-egreneret bomuld som værende støtteberettiget.
            
         
               (8)
            
            
               En mængde på 1 708 t ikke-egreneret bomuld, som pr. 15. maj 2006 ikke var blevet anerkendt af de spanske myndigheder som værende støtteberettiget, omfatter i henhold til oplysninger fra de spanske myndigheder 1 482 t, der ikke overholdt de nationale bestemmelser om arealbegrænsning i henhold til artikel 17, stk. 3, i forordning (EF) nr. 1051/2001,21 t, som ikke er af sund, handelsmæssig kvalitet i henhold til nævnte forordnings artikel 15, stk. 1, 75 t, som der ikke er indgivet erklæring om i henhold til artikel 9 i forordning (EF) nr. 1591/2001, 120 t, der er ødelagt ved brand, og 10 t, der ikke overholder kontraktreglerne som omhandlet i nævnte forordnings artikel 11.
            
         
               (9)
            
            
               Manglende medtagelse i den faktiske produktion af de 10 t ikke-egreneret bomuld med den begrundelse, at kontraktreglerne ikke er overholdt, og af de 120 t, som er ødelagt ved brand, er ikke berettiget. Herudover opfylder disse mængder de i artikel 16, stk. 3, andet afsnit, i forordning (EF) nr. 1591/2001 fastsatte kriterier og skal derfor tilføjes mængden på 355 348 t.
            
         
               (10)
            
            
               Da fiberudbyttet anvendes som kvalitetskriterium, skal Spaniens faktiske produktion af ikke-egreneret bomuld for høståret 2005/06 derfor anses for at være på 355 482 t.
            
         
               (11)
            
            
               Da fiberudbyttet anvendes som kvalitetskriterium, har de spanske myndigheder godkendt, at 440 t ikke-egreneret bomuld fra tilsåede arealer i Portugal er støtteberettiget. Denne mængde opfylder de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor anses for Portugals faktiske produktion af ikke-egreneret bomuld i produktionsåret 2005/06.
            
         
               (12)
            
            
               I artikel 7, stk. 2, i forordning (EF) nr. 1051/2001 er det fastsat, at hvis Spaniens og Grækenlands samlede faktiske produktion overstiger 1 031 000 t, nedsættes den i nævnte forordnings artikel 3, stk. 1, omhandlede målpris i enhver medlemsstat, hvori den faktiske produktion overstiger den nationale garantimængde.
            
         
               (13)
            
            
               Hvis Spaniens og Grækenlands samlede faktiske produktion nedsat med 1 031 000 t overstiger 469 000 t, forøges nedsættelsen af målprisen på 50 % gradvist efter reglerne i artikel 7, stk. 4, andet afsnit, i forordning (EF) nr. 1051/2001.
            
         
               (14)
            
            
               I produktionsåret 2005/06 blev den nationale garantimængde overskredet både i Spanien og Grækenland. For produktionsåret ligger den faktiske produktion i Spanien under landets garantimængde forøget med 113 000 t. Målprisen nedsættes derfor med 50 % af den procentuelle overskridelse i Spanien. I Grækenland ligger den faktiske produktion under landets garantimængde forøget med 356 000 t. Målprisen nedsættes derfor med 50 % af den procentuelle overskridelse i Grækenland.
            
         
               (15)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Naturfibre —
            
         UDSTEDT FØLGENDE FORORDNING:
   Artikel 1
   1.   For produktionsåret 2005/06 fastsættes den faktiske produktion af ikke-egreneret bomuld til:
   
               —
            
            
               1 124 714 t for Grækenland
            
         
               —
            
            
               355 482 t for Spanien
            
         
               —
            
            
               440 t for Portugal.
            
         2.   Målprisen nedsættes for produktionsåret 2005/06 med:
   
               —
            
            
               23,280 EUR/100 kg ikke-egreneret bomuld for Grækenland
            
         
               —
            
            
               22,748 EUR/100 kg ikke-egreneret bomuld for Spanien
            
         
               —
            
            
               0 EUR/100 kg ikke-egreneret bomuld for Portugal.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juni 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  Senest ændret ved Rådets forordning (EF) nr. 1050/2001 (EFT L 148 af 1.6.2001, s. 1).
   
      (2)  EFT L 148 af 1.6.2001, s. 3.
   
      (3)  EFT L 210 af 3.8.2001, s. 10. Ændret ved forordning (EF) nr. 1486/2002 (EFT L 223 af 20.8.2002, s. 3).